RHAN 3

HYBU MYNEDIAD AT LYWODRAETH LEOL
PENNOD 1

TROSOLWG O’R RHAN

Trosolwg
38
Yn y Rhan hon—
a
mae Pennod 2 yn ei gwneud yn ofynnol i brif gyngor—
i
annog pobl leol i gyfranogi pan fo’r cyngor yn gwneud penderfyniadau;
ii
llunio a chyhoeddi strategaeth sy’n nodi sut y bydd yn cydymffurfio â’i ddyletswydd i annog cyfranogiad pan wneir penderfyniadau;
iii
gwneud cynllun deisebau;
iv
cyhoeddi cyfeiriad electronig a chyfeiriad post ar gyfer pob un o’i aelodau;
b
mae Pennod 3 yn ei gwneud yn ofynnol i brif gyngor gyhoeddi arweiniad i gyd-fynd â’i gyfansoddiad a sicrhau bod copïau o’r arweiniad ar gael ar gais;
c
mae Pennod 4 yn gwneud darpariaeth—
i
ar gyfer darlledu trafodion cyfarfodydd prif gynghorau ac awdurdodau lleol eraill sy’n agored i’r cyhoedd;
ii
sy’n ei gwneud yn ofynnol i awdurdodau lleol wneud trefniadau sy’n galluogi mynychu cyfarfodydd o bell;
iii
sy’n rhoi’r cyfle i aelodau o’r cyhoedd siarad yng nghyfarfodydd cynghorau cymuned sy’n agored i’r cyhoedd;
iv
ynglŷn â rhoi hysbysiadau, a mynediad at ddogfennau, sy’n ymwneud â chyfarfodydd awdurdodau lleol;
v
ar gyfer gwneud rheoliadau ynglŷn â chyfarfodydd awdurdodau lleol, cyhoeddi gwybodaeth a chyfarfodydd cymunedol;
d
mae Pennod 5 yn ei gwneud yn ofynnol i gynghorau cymuned gyhoeddi adroddiad blynyddol ynglŷn â’u blaenoriaethau, eu gweithgareddau a’u cyflawniadau.